একজন স্থপতি হিসেবে আমি সত্যি সম্মানিত বোধ করছি। আমি আশা করছি আমরা বন্যাপ্রবণ এলাকার মানুষের উন্নয়নে জীবন বদলে দেওয়া আরও ডিজাইন আনতে পারব। আমি আরও আশা করছি, এই স্বীকৃতি তরুণ ডিজাইনার, স্থপতি ও ডিজাইনের সঙ্গে যুক্ত নয় এমন ব্যক্তিকেও বিশ্বজুড়ে গ্রামীণ সমাজের অগ্রগতিতে এরূপ ডিজাইন সমাধান উদ্ভাবনে উৎসাহিত করবে।’ উল্লেখ্য, এই প্রদর্শনীর বাইরেও এসএএম সুইস আর্কিটেকচার মিউজিয়াম ২০১৭-১৮ সালে সুইজারল্যান্ডের ব্যাজলে ‘বেঙ্গল স্ট্রিম’ স্থাপত্য প্রদর্শনীতে রেজোয়ানের নৌকাস্কুলের ডিজাইন প্রদর্শন করে। এ ছাড়া এই ট্রাভেলিং স্থাপত্য প্রদর্শনীটি পর্যায়ক্রমে ২০১৮ থেকে ২০২০ সালব্যাপী ফ্রান্সে বরদো আর্কিটেকচার সেন্টার আর্ক-অন-রেভম, ফ্রাঙ্কফুর্টের জার্মান আর্কিটেকচার মিউজিয়াম এবং লন্ডনের রয়্যাল একাডেমিতে অনুষ্ঠিত হবে।